અમદાવાદ: કાશ, મારી દીકરીએ હેલ્મેટ પહેરી હોત આ શબ્દો છે શાહઆલમ વિસ્તારમાં થોડા દિવસ અગાઉ થયેલા અકસ્માતમાં જીવ ગુમાવનાર યુવતીનાં માતા-પિતાનાં. શહેરના રસ્તા પર દરરોજ લાખો વાહનોની અવરજવર હોય છે. લાખોની સંખ્યામાં વાહનોની દોડધામમાં અકસ્માતના બનાવો સામાન્ય બને છે. પરંતુ શહેર ટ્રાફિક પોલીસ વિભાગ તરફથી મળેલા આંકડા મુજબ દરરોજ એક વ્યકિત વાહન અકસ્માતમાં મોતને ભેટે છે. છેલ્લાં નવ મહિનામાં ૧૬૭૬ જેટલા વાહન અકસ્માતનાં બનાવો નોંધાયા છે. જેમાં ૩૮૦ લોકો મોતને ભેટ્યા છે. ગંભીર રીતે ઇજા પામેલા લોકોની સંખ્યા ૩૩૬ છે. જ્યારે ૯૪૦ લોકોને સામાન્ય ઇજાઓ થઇ છે.